Sigurður Guðmundsson ( Siggi á Háeyri ) 17.05.1931 - ... Siggi á Háeyri var 14 ára þegar Oddgeir Kristjánsson fékk hann í Lúðrasveit Vestmannaeyja . „ Ég hef lifað og hrærst í þessu síðan , “ segir trommarinn . „ Það hefur ekkert annað komist að . “ Hann rifjar upp að fyrstu trommurnar hafi hann smíðað úr naglakútum og strekkt kindagæru á endana . Síðan hafi hann eignast trommusett auk þess sem trommusett hafi verið í Samkomuhúsi Vestmannaeyja og Lúðrasveit Vestmannaeyja hafi átt annað . „ Trommurnar voru alltaf fyrir hendi og Oddgeir kenndi okkur að lesa nóturnar . Hann var mjög góður kennari , spilaði á öll hljóðfæri og var eins og pabbi okk - ar enda vorum við heimagangar hjá þeim hjónum . “ Mikil dansmenning var í Vestmannaeyjum og margar hljómsveitir . Siggi á Háeyri var í nokkrum þekktum hljómsveitum og lék með þeim víða um land . Þar á meðal var sextett Haraldar Guðmundssonar , hljómsveit Guðjóns Pálssonar og hljómsveit Árna Elvar auk þess sem hann spilaði með bandarískri hljómsveit í klúbbunum á Keflavíkurflugvelli í eitt ár , en Siggi starfaði annars sem trésmiður og fiskmatsmaður og náði sér í próf sem trommuleikari hjá FÍH . „ Ég vildi hafa vaðið fyrir neðan mig og fékk mér því rétt - indin , “ segir kappinn , sem sendi frá sér bókina Undir hraun 2013 . Djasselítan í Reykjavík var fastagestur á vertíðarböllum í Eyjum og spilaði Siggi á Háeyri með henni enda nóg að gera við að skemmta heimamönnum og öðrum . „ Upp undir tvö þúsund manns , sjómenn og fiskvinnslufólk , bættust við íbúafjöldann á vertíðunum og þá var alltaf fjör í báðum samkomuhúsunum . Ég spilaði einu sinni á 35 böllum í Alþýðuhúsinu , sem hét þá Kaffi Stjarnan , á hverju kvöldi frá miðjum apríl til 20. maí . Það var alltaf troðið . Það þarf að endurvekja þessa stemningu eins og hún var , til dæmis á Hótel Sögu . Nú veit enginn við hvern hann er að dansa og vangadans þekkist ekki . “ Siggi á Háeyri flutti upp á land 1999 og var strax fenginn til að spila með tónlistarmönnum í Harmonikufélagi Reykjavíkur . Síðan hefur hann spilað með Léttsveit félagsins og í tilefni af 30 ára afmæli þess verða afmælistónleikar í Ráðhúsinu laugardaginn 28. maí . Auk þess að leika með Léttsveitinni er Siggi á Háeyri í ýmsum böndum , meðal annars í Grundarbandinu og Lóu og lundunum . „ Við spilum víða reglulega og gamla fólkið kann vel að meta tónlistina , sumir dansa og aðrir dilla sér með , “ segir Siggi sem missti einu sinni taktinn . „ Ég var með gáttaflökt , hjartað sló óreglulega en ekki taktfast . Það gengur ekki fyrir trommara að missa taktinn og sem betur fer kipptu læknarnir á Landspítalanum þessu fljótlega í lag . “ Sjá nánar : Sinfóníuhljómsveit Íslands – saga og stéttartal , bls. 194 - 195 . Sögusteinn 2000 .